
ОТНОСНО: План „Изменение на Подробен устройствен план – План за регулация и застрояване (ПУП - ПРЗ), в обхвата на УПИ VIII-301.353, кв. 40а (ПИ №87597.301.353), с. Ясен, общ. Плевен“



УВАЖАЕМА ГОСПОЖО Т,
УВАЖАЕМА ГОСПОЖО Г,
Във връзка с Ваше уведомление с вх. №АО-2172/15.04.2026 г. на РИОСВ – Плевен за План „Изменение на Подробен устройствен план – План за регулация и застрояване (ПУП - ПРЗ), в обхвата на УПИ VIII-301.353, кв. 40а (ПИ №87597.301.353), с. Ясен, общ. Плевен“, на основание чл. 6а, т. 2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн., ДВ бр. 73/2007 г., изм. и доп.), Ви уведомяваме следното:  
Планът попада в обхвата на чл. 2, ал. 2 от Наредбата за ОС. 
1. Планът предвижда разделяне на УПИ VIII-301.353, кв. 40а (ПИ №87597.301.353), с. Ясен, с цел образуване на два нови урегулирани поземлени имота и запазване на жилищната устройствена зона – „Жм“: УПИ VIII-301.809 в северозападната част с площ 1113 кв. м и VIII-301.810 в източната част с площ 600 кв. м. В имота има съществуващи сгради и е свързан със съществуващите водопроводна и електропреносна мрежа на населеното място. Формираните отпадъчни води се заустват в съществуващата канализация на населеното място. Битовите отпадъци се управляват съгласно действащата сметосъбираща система на Община Плевен.
ПИ №87597.301.353, с. Ясен, общ. Плевен, площ 1713 кв. м, вид територия „урбанизирана“ и НТП „ниско застрояване до 10 м“, съгласно Скица №15-364806-12.03.2026 г. издадена от АГКК. 
2. Планът не попада в защитена територия по смисъла на Закона за защитените територии (ЗЗТ).
3. Планът не попада в границите на защитени зони (ЗЗ) по смисъла на Закона за биологичното разнообразие (ЗБР). Най-близко разположените защитени зони (на около 0,7 км) са:
- BG0000240 “Студенец”, за опазване на дивите птици, по чл.6, ал.1, т.3 и 4 от ЗБР, обявена със Заповед № РД-800/04.11.2008г. на МОСВ (ДВ бр.105/09.12.2008г.), изменена със Заповед № РД-67/28.01.2013г. на МОСВ (ДВ бр. 10/05.02.2013г.); изменена и допълнена със Заповед № РД-269/31.03.2021г. на МОСВ (ДВ бр. 41/18.05.2021г.);
- BG0000240 “Студенец”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, включена в списъка на защитените зони, приети с Решение № 122/2007г. на Министерски съвет (обн. ДВ, бр. 21/2007г.), изм. с Решение №615/2020 г. на Министерски съвет (обн. ДВ, бр. 79/2020г.), във връзка със Заповед № РД-269/31.03.2021г. на МОСВ (ДВ бр. 41/18.05.2021г.).
4. Така описаният план не може да бъде отнесен към нито една от позициите на Приложение № 1 към чл. 92, т. 1, както и Приложение № 2 към чл. 93, ал. 1 на Закона за опазване на околната среда (ЗООС). Същият не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретния план не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС).
С оглед гореизложеното, отчитайки местоположението (извън границите на защитени зони от мрежата Натура 2000) и характера на заявения план, при реализацията му няма вероятност от отрицателно въздействие върху защитена зона от мрежата „Натура 2000“, включително и върху на най-близко разположените защитени зони BG0000240 “Студенец” и BG0000240 “Студенец”, по отношение на:
•	Пряко или косвено унищожаване, увреждане или фрагментиране на природни местообитания и местообитания на растителни и животински видове, предмет на опазване в защитени зони BG0000240 “Студенец” и BG0000240 “Студенец”;
•	Трансформация на местообитания на видове, безпокойство или прогонване на видове, предмет на опазване;
•	Нарушаване целостта и целите на опазване на защитените зони;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района, върху природни местообитания и местообитания на растителни и животински видове, предмет на опазване в защитени зони BG0000240 “Студенец” и BG0000240 “Студенец”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявения план е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на представения план и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на плана, или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.

		
С уважение, 

  
гр. Плевен, ул. “Ал. Стамболийски” 1А, 

)тел/факс: +359 64 806 951 и +359 64 800 711, 
e-mail: office@riew-pleven.eu  интернет сайт http://riew-pleven.eu/

